ລັດຖະບານລາວ ຫລຸດລາຄາໄຟຟ້າ ແລະເກັບພາສີ ເພື່ອຊ່ວຍບັນເທົາ ໄວຣັສໂຄໂຣນາ
ເມື່ອຄື້ນລະບາດຂອງພະຍາດໂຄວິດ-19 ສືບຕໍ່ເພີ້ມຂຶ້ນເລື້ອຍໆ ທາງການລາວກໍໄດ້ສືບຕໍ່ ໃຊ້ມາດຕະການປິດປະເທດ ແລະປິດບ້ານ, ປິດເມືອງ ເກືອບໝົດປະເທດ ເພື່ອສະກັດກັ້ນ ບໍ່ໃຫ້ພະຍາດຂະຫຍາຍຕົວ.
ເພື່ອຊ່ວຍປະຊາຊົນແບ່ງເບົາຄວາມລໍາບາກເກີດຈາກຜົນກະທົບຂອງ ການລະບາດ ພະຍາດໂຄວິດ-19 ທີ່ນັບມື້ນັບຮ້າຍແຮງຢູ່ນີ້ ລັດຖະບານກໍໄດ້ຖະແຫລງວ່າ ກໍາລັງ ຈະພິຈາລະນາ ມາດຕະການບາງຢ່າງ ລວມທັງການຫລຸດຄ່າໄຟຟ້າ ແລະນໍ້າປະປາ ລົງ ແຕ່ວ່າມາດຕະການຊ່ວຍເຫລືອນີ້ ເຮັດໃຫ້ປະຊາຊົນ ສ່ວນໃຫຍ່ພໍໃຈຊໍ່າໃດນັ້ນ ນັກຂ່າວຂອງພວກເຮົາໄດ້ໂອ້ລົມປະຊາຊົນ ແລະເຈົ້າໜ້າທີ່ບາງຄົນໃນນະຄອນ ຫລວງວຽງຈັນ ຊຶ່ງກິ່ງສະຫວັນ ຈະນຳມາສະເໜີທ່ານ ໃນອັນດັບຕໍ່ໄປ ເມື່ອຄື້ນລະບາດຂອງພະຍາດໂຄວິດ-19 ສືບຕໍ່ເພີ້ມຂຶ້ນເລື້ອຍໆ ນັບຕັ້ງແຕ່ຕົ້ນ ເດືອນ ເມສາເປັນຕົ້ນມາທາງການລາວກໍໄດ້ສືບຕໍ່ ໃຊ້ມາດຕະການປິດປະເທດ ແລະປິດບ້ານ, ປິດເມືອງເກືອບໝົດປະເທດ ເພື່ອສະກັດກັ້ນບໍ່ໃຫ້ພະຍາດ ຂະຫຍາຍຕົວໃນວົງກວ້າງ ກວ່າເກົ່າ ດັ່ງໃນຄໍາສັ່ງຂອງນາຍົກລັດຖະມົນຕີ ເລກທີ 462/ຫສນຍ ລົງວັນທີ 5 ພຶດສະ ພາແມ່ນໃຫ້ສືບຕໍ່ມາດຕະການປິດເມືອງທີ່ກໍານົດໄວ້ວ່າ ໃຫ້ເຂັ້ມງວດກວດກາການເດີນ ທາງໃນເຂດບ້ານ, ເມືອງແລະແຂວງທີ່ມີການລະບາດ ຂອງພະຍາດ ນັບແຕ່ວັນທີ 22 ເມສານັ້ນ ໃຫ້ຈົນເຖິງວັນທີ 20 ພຶດສະພາແທນທີ່ຈະຈົບລົງໃນວັນທີ 5 ຜ່ານມານີ້ ມາດ ຕະການປິດເມືອງ ທີ່ວ່ານີ້ສ່ວນໃຫຍ່ກໍເຮັດໃຫ້ການຈໍລະຈອນສິນຄ້າແລະການໄປມາຫາ ສູ່ກັນຫຍຸ້ງ ຍາກ ແລະຫລາຍຄົນຕ້ອງຂາດລາຍໄດ້ຫລືມີລາຍໄດ້ຕົກຕໍ່າລົງ ສະນັ້ນໂດຍ ອີງໃສ່ການຮ້ອງຂໍຂອງປະຊາຊົນທີ່ທ່ານກິແກ້ວ ໄຂຄໍາພິທູນ, ຮອງນາຍົກລັດ ຖະມົນຕີ ຮັບຜິດຊອບຊີ້ນໍາວຽກງານຄວບຄຸມ ແລະແກ້ໄຂ ການລະບາດຂອງໂຄວິດ-19 ກໍໄດ້ຕາງ ໜ້າໃຫ້ລັດຖະບານ ອອກມາຖະແຫລງ ກ່ຽວກັບນະໂຍ ບາຍຊ່ວຍເຫລືອບັນເທົາທຸກ ໂດຍ ໃນນັ້ນ ຈະປະະຕິບັດຜ່ານຫລາຍຮູບແບບ ລວມທັງການຫລຸດພາສີ ແລະຫລຸດຄ່ານໍ້າ ແລະ ຄ່າໄຟຟ້າ ລົງໃນລະດັບໃດນຶ່ງ ຊຶ່ງຄໍາຖະແຫລງຕອນນຶ່ງຂອງທ່ານບອກວ່າ: ແຕ່ຢ່າງໃດກໍຕາມມີຫລາຍຄົນກໍຄິດວ່າ ມາດຕະການຊ່ວຍເຫລືອທີ່ກໍາລັງຖືກພິຈາລະນາ ຢູ່ນີ້ ຈະບໍ່ຊ່ວຍແບ່ງເບົາຄວາມລໍາບາກທີ່ເຂົາເຈົ້າກໍາລັງ ປະເຊີນຢູ່ນີ້ໄດ້ຫລາຍພໍປານໃດ ກົງກັນຂ້າມ ບາງຄົນຜັດເຫັນວ່າ ຄ່າໄຟຟ້າ ກໍາລັງຂຶ້ນໄປພ້ອມໆກັບການລະບາດຂອງ ໂຄວິດ-19 ອີກດ້ວຍຊໍ້າ ດັ່ງການໃຫ້ຄໍາເຫັນຂອງນັກທຸລະກິດຂະໜາດນ້ອຍທ່ານນຶ່ງ ເວົ້າວ່າ: ບໍ່ພຽງແຕ່ເທົ່ານັ້ນ ທ່ານໃຫ້ຄໍາເຫັນອີກວ່າ ຄ່າໄຟຟ້ານີ້ຈະມີທ່າອ່ຽງເພີ້ມຂຶ້ນໄປ ເລື້ອຍໆ ຊຶ່ງທ່ານເວົ້າວ່າ: ເຊັ່ນດຽວກັນ, ປະຊາຊົນທ່ານນຶ່ງໃນເມືອງສີສັດຕະນາກ, ນະຄອນຫລວງວຽງຈັນ ກໍເວົ້າກ່ຽວກັບຄ່າໄຟຟ້ານີ້ວ່າ ມັນຂ້ອນຂ້າງຈະແພງຂຶ້ນໃນຂະນະທີ່ມີການລະບາດ ຂອງພະຍາດໂຄວິດ” ຢ່າງໜັກຢູ່ນີ້ ມັນກໍາລັງເພີ້ມຂຶ້ນ ຊຶ່ງທ່ານໃຫ້ຄໍາເຫັນດັ່ງນີ້: ແຕ່ຢ່າງໃດກໍຕາມ, ດັ່ງທີ່ວີໂອເອໄດ້ສະເໜີໄປ ໃນເດືອນແລ້ວນີ້ ທ່ານທອງລຸນ ສີສຸລິດ, ປະທານປະເທດ ໃຫ້ຄໍາເຫັນວ່າ ລັດຖະະບານ ປະເຊີນກັບການຂາດດຸນ ງົບປະມານຕະຫລອດໄລຍະ 5 ປີ ຜ່ານມາ ຊຶ່ງຢູ່ໃນລະດັບ 4 73 ເປີເຊັນ ຂອງ GDP ພ້ອມກັນນັ້ນ, ການລະບາດຂອງພະຍາດໄວຣັສໂຄວິດ-19 ນັບຕັ້ງແຕ່ປີ 2020 ເປັນຕົ້ນມາໄດ້ເຮັດໃຫ້ລັດຖະບານສາມາດຈັດເກັບລາຍຮັບໄດ້ຕ່ຳກວ່າ ແຜນການທີ່ວາງໄວ້ ໃນປີ 2020 ຊຶ່ງກໍຄືຫລາຍກວ່າ 6,322 ຕື້ກີບ ຫລື ເທົ່າກັບ 15 9 ເປີເຊັນຂອງ GDP, ໃນຕົວຈິງແລ້ວແມ່ນປະຕິບັດໄດ້ພຽງແຕ່ 98 4 ເປີ ເຊັນຂອງແຜນການ ສ່ວນລາຍຈ່າຍທັງໝົດນັ້ນ ຜັດປະຕິບັດໄດ້ 95 9 ເປີເຊັນ ຂອງແຜນການ ຊຶ່ງສະເລ່ຍໄດ້ເທົ່າກັບ 20 6 ເປີເຊັນ GDP ສ່ວນທາງພະນັກງານຂັ້ນສູງທ່ານນຶ່ງ ໃນບໍລິສັດລັດວິສາຫະກິດລາວ ກໍໃຫ້ການ ຍອມຮັບວ່າ ນະໂຍບາຍຫລຸດຄ່າໄຟຟ້າທີ່ວ່ານີ້ຈະບໍ່ມີຜົນທີ່ຊ່ວຍບັນເທົາທຸກ ໃຫ້ ປະຊາຊົນທົ່ວໄປໄດ້ຫລາຍພໍປານໃດ ແຕ່ວ່າ ການທີ່ລັດຖະບານມີແຫລ່ງ ລາຍ ຮັບອັນຈໍາກັດ ແລະໄຟຟ້າ ເປັນແຫລ່ງລາຍຮັບຕົ້ນຕໍທີ່ນໍາເອົາມາໃຊ້ ເຂົ້າເປັນງົບ ປະມານໃຊ້ຈ່າຍ ກໍເຮັດໃຫ້ເປັນການຍາກທີ່ຈະແກ້ໄຂບັນຫາ ນີ້ໄດ້ ຊຶ່ງທ່ານໃຫ້ ຄໍາເຫັນດັ່ງນີ້: ສະຫລຸບແລ້ວ ກໍເຫັນວ່າປະຊາຊົນລາວກໍຄົງຈະຕ້ອງສືບຕໍ່ປະສົບກັບຄວາມລໍາ ບາກຕໍ່ໄປ ເມື່ອລັດຖະບານມີງົບປະມານອັນຈໍາກັດ ຂະນະດຽວກັນການລະບາດ ຂອງ ພະຍາດໂຄວິດ-19 ຍັງສືບຕໍ່ເພີ້ມຂຶ້ນທຸກມື້ ຄືໃນວັນທີ 8 ພຶດສະພາຜ່ານມາ ລາວມີຜູ້ຕິດເຊື້ອລາຍໃໝ່ 28 ຄົນ ຊຶ່ງເຮັດໃຫ້ຈໍານວນຜູ້ຕິດເຊື້ອສະສົມທັງໝົດ ຫລາຍເຖິງ 1,233 ຄົນແລ້ວ